CELEX: C2007/269/59
Language: sl
Date: 2007-11-10 00:00:00
Title: Zadeva C-414/07: Predlog za sprejetje predhodne odločbe, ki ga je vložilo Wojewódzki Sąd Administracyjny w Krakowie 10. septembra 2007 – Magoora sp. z oo proti Dyrektor Izby Skarbowej w Krakowie

10.11.2007   
            
            
               SL
            
            
               Uradni list Evropske unije
            
            
               C 269/35
            
         Predlog za sprejetje predhodne odločbe, ki ga je vložilo Wojewódzki Sąd Administracyjny w Krakowie 10. septembra 2007 – Magoora sp. z oo proti Dyrektor Izby Skarbowej w Krakowie
   (Zadeva C-414/07)
   (2007/C 269/59)
   Jezik postopka: poljščina
   Predložitveno sodišče
   Wojewódzki Sąd Administracyjny w Krakowie
   Stranki v postopku v glavni stvari
   
      Tožeča stranka: Magoora sp. z oo
   
      Tožena stranka: Dyrektor Izby Skarbowej w Krakowie
   Vprašanja za predhodno odločanje
   
               1)
            
            
               Ali člen 17(2) in (6) Šeste direktive (Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, objavljena v UL L 145 z dne 13. junija 1977, str. 1) nasprotuje temu, da Republika Poljska v celoti razveljavi od 1. maja 2004 nacionalne določbe, ki so do takrat veljale na področju omejitve pravice do odbitka vstopnega davka, s katerim so obremenjeni nakupi goriva za vozila, ki se uporabljajo za namene obdavčljive dejavnosti, in jih tudi nadomesti z uvedbo omejitve pravice do odbitka vstopnega davka, s katerim so obremenjeni nakupi goriva, ki se uporabljajo za obdavčljivo dejavnost, ki pa je v nacionalnem pravu opredeljena s pomočjo drugih meril, kot so ta, ki so obstajala pred 1. majem 2004, ter temu, da od 22. avgusta 2005 ponovno spreminja zgoraj navedena merila?
            
         
               2)
            
            
               Če je odgovor na vprašanje iz točke (1) pritrdilen, ali člen 17(6) Šeste direktive nasprotuje temu, da Poljska spremeni zgoraj navedena merila tako, da v primerjavi z nacionalnimi določbami, ki so veljale 30. aprila 2004, ali z nacionalnimi določbami, ki veljajo od 22. avgusta 2005, ko je bila opravljena sprememba, dejansko omeji področje uporabe pravice do odbitka vstopnega davka? Ali bi bilo ob domnevi, da Republika Poljska s takšnim ravnanjem krši člen 17(6) Šeste direktive, treba priznati, da bi bil zavezanec sicer upravičen opraviti odbitke, vendar le če spremembe nacionalnih določb presegajo področje uporabe odbitka vstopnega davka, kot je bil določen z nacionalnimi določbami, ki so veljale 30. aprila 2004 in so bile na ta dan razveljavljene?
            
         
               3)
            
            
               Ali člen 17(6) Šeste direktive nasprotuje temu, da Republika Poljska z opiranjem na možnost, ki jo ta določba daje državam članicam, omejitve odbitka vstopnih davkov, ki se obračunajo od izdatkov, ki niso nedvomno poslovni izdatki, kot so izdatki za luksuzne predmete, razvedrilo ali zabavo, lahko omeji odbitek vstopnega davka glede na sistem, ki je veljal 30. aprila 2004, tako da izključi pravico do odbitka vstopnega davka s katerim je obremenjen nakup goriva za osebne avtomobile ali druga motorna vozila, katerih največja dovoljena masa ne presega 3,5 tone z izjemo vozil, določenih v členu 86(4) zakona z dne 11. marca 2004 o davku na blago in storitve v različici, ki velja od 22. avgusta 2005?